สวัสดีครับ พอดีแฟนผมกินยาคุมชนิด 21 เม็ดแผงแรกครับ และมี 3 คำถามครับ1. อยากทราบว่าสามารถมีเพศสัมพันธ์โดยไม่ใช้ถุงยางได้อย่างปลอดภัยหลังจากกินไปกี่เม็ด หรอครับในการกินแผงแรก โดยที่แฟนผมเริ่มกินวันที่ 3 ที่เป็นประจำเดือนครับ และกินตรงเวลาทุกวันไม่เคยช้าเกิน 30 นาที มา 14 วันแล้วครับ2. ยาคุมกำเนิด 21 เม็ดเนี่ย กิน เม็ดไหนในแผงก่อนก็ได้สินะครับ เพราะตัวยาเป็นชนิดเดียวกัน?และฤทธิ์ของยาคือ ยับยั่งหารทำให้ไข่ในรังไข่ออกมาผสม และ สร้างเมือกหน้าที่ปากมดลูก ถูกต้องมั้ยครับ2. อยากทราบว่าในช่างที่ กิน 21 เม็ดต่อเดือนอ่ะครับ มีช่วงไหนที่มีเพศสัมพันธ์ได้อย่างปลอดภัยยิ่งขึ้นมั้ยครับ เช่นแบบ ช่วงวันที่ 14 หลังจากประจำเดือนมาวันแรกไข่จะตก ดังนั้น มีเพศสัมพันธ์วันที่ 18-19 จะมีโอกาสตั้งครรภ์น้อยลงไปอีก อะไรประมาณนี้น่ะครับ
สวัสดีค่ะ 1. หากได้เริ่มทานยาคุมกำเนิดแผงแรกในวันที่ 3 นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยสามารถมีเพศสัมพันธ์ได้ตั้งแต่เม็ดแรกที่ทาน และหากได้ทานทุกวัน ไม่มีวันที่ลืมทานยา ทานยาตรงเวลาหรือใกล้เคียงกันในแต่ละวัน ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ2. หากเป็นยาคุมชนิดที่มีฮอร์โมนเท่ากันในทุกเม็ด ซึ่งจะสังเกตว่าเป็นสีเดียวกันทั้งหมด สามารถที่จะทานเม็ดใดก่อนหลังก็ได้ ไม่แตกต่างกันค่ะการออกฤทธิ์ของยาคือ จะไปยับยั้งการตกไข่ สร้างเมือกที่บริเวณปากมดลูกให้เหนียวข้น ทำให้ให้สเปิร์มเข้าไปผสมกับไข่ได้ยากขึ้น และทำให้ผนังมดลูกบาง เพื่อไม่ให้ไข่ฝังตัวที่ผนังมดลูกได้สำเร็จ3. ในช่วงที่ทานยาคุมอยู่ ประสิทธิภาพจะไม่แตกต่างกัน ไม่มีวันไหนที่จะมีโอกาสตั้งครรภ์ได้มากหรือน้อยกว่ากันค่ะ แต่หากมีช่วงวันที่ลืมทานยา มีอาเจียนหลังทานยา มีท้องเสีย ในช่วงนั้น ประสิทธิภาพของยาก็จะลดลง และมีโอกาสในการตั้งครรภ์มากขึ้นค่ะ ส่วนในช่วงที่เว้นระยะ 7 วัน โอกาสอาจเพิ่มเล็กน้อย แต่ก็ยังถือว่าน้อยกว่า 1% ค่ะ